На основу члана 15. тачка 8. и члана 60. Статута општине Чајетина (''Службени лист општине Чајетина'', број 2/2019 ) и члана 40. Пословника о раду Општинског већа општине Чајетина (''Службени лист општине Чајетина'', број 9/2008), Општинско веће општине Чајетина на седници одржаној 24. јун 2022 . године, донело је

**О Д Л У К У**

**О ЗАБРАНИ ФОТОГРАФИСАЊА ЈАВНИХ ОБЈЕКАТА БЕЗ САГЛАСНОСТИ ОПШТИНЕ ЧАЈЕТИНА**

**I**

 На територији општине Чајетина забрањује се фотографисање за комерцијалне сврхе јавних објеката и површина без сагласности општине.

**II**

Забрана фотографисања јавних објеката и површина односи се на објекте чији је инвеститор општина Чајетина и то:

1. Краљев трг у центру Златибора;
2. Летња позорница на Краљевим тргу;
3. Објекат гондоле са комплетном инфраструктуром;
4. ''Краљева чесма'';
5. Културни центар Златибор;
6. Спортски центар ''Швајцарија'' ;
7. Скулптура ''Кириџија'' ;
8. Језеро у центру Златибора са мултимедијалном фонтаном;
9. Стопића пећина ;
10. Водопада у Гостиљу и
11. Споменик на Шуматном брду.

Општинско веће кроз допуну ове одлуке може, поред наведених , одредити и друге локације на којима ће важити забрана.

**III**

 Уз сагласност општине – Општинског већа може се издати одобрење за фотографисање и дозвола за коришћење фотографија у комерцијалне сврхе.

**IV**

Одлуку доставити: Општинској управи и објавити на сајту општине.

**ОПШТИНСКО ВЕЋЕ ОПШТИНЕ ЧАЈЕТИНА**

**БРОЈ:02-00042/2022 од 24. јуна 2022. године**

 **ПРЕДСЕДАВАЈУЋИ ОПШТИНСКОГ ВЕЋА,**

*Милан Стаматовић*